《寄陈同甫生日》
宋代·陈傅良

南国雨初润，西风水微波。
持酒欲劝君，奈此道阻何。
天地自久欲，日月良蹉跎。
志士惜少年，用意矢靡他。
岂无文字功，百代名不磨。
胡然朝揽镜，夜起瞻星河。
思妇视贞操，骄人视劳歌。
曾微强饭书，覆出为诋诃。
永怀姑射神，尸居养天和。
下视尘冥冥，鸿鹄谢网罗。
身将世谁亲，得孰与丧多。
请君以尊生，我亦以养痾。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。